સરકારે શરૂમાં નક્કી કરેલ તે કરતા આગળ વધીને, આધારના દુરુપયોગ થતો હોવાને પડકારતો કાયદાકીય કેસ છેક ૨૦૧૫થી સર્વોચ્ચ અદાલતમાં પેન્ડીંગ છે, જેની સુનાવણી ૧૭મી જાન્યુઆરીથી શરુ થનાર છે. સર્વોચ્ચ અદાલતે એ પણ જોવું પડશે કે આધાર પ્રોજેક્ટ કઈ રીતે અને શાને માટે શરુ કરાયો હતો અને એ કઈ રીતે આગળ વધારવામાં આવી રહ્યો છે; ડેટાની સુરક્ષા ના સદર્ભે રહેલ ત્રુટીઓ; આધારને લગતા મુદ્દાને લઈને નાગરિકોના અધિકારો અને સેવાઓ આપવામાં કરાતી આનાકાની; જાણ કરીને મેળવાતી પરવાનગી અને ગોપનીયતાના નિયમોની અવગણના; અને સૌથી વધુ તો યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI)ની આ મુદ્દાઓને હાલ કરવાની નિષ્ફળતા. યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI) જેવી ઓથોરીટી, જે વસ્તી વિષયક સંવેદનશીલ માહિતીઓને પુરતી સુરક્ષિત રાખવામાં અસફળ છે તેના પર કઈ રીતે નિયંત્રણ લાવી શકાય? બી એન ક્રિશ્ના કમિટીએ ભારતમાં ડેટા સુરક્ષા પરના તેમના શ્વેતપત્રમાં ડેટા સુરક્ષા માટેના કાયદા માટે જરૂરી મુખ્ય નિયમો માંથી “ડેટા સુરક્ષાના માળખાને લાગુ કરવાની સત્તા માત્ર ઉચ્ચ અધિકૃત અને તે માટેની ક્ષમતા ધરાવતી ઓથોરીટીને જ સોંપવામાં આવે” આ બાબત પર ભાર મુક્યો છે. આ શ્વેતપત્રમાં આવી ઓથોરીટી માટે અનેક આંતરરાષ્ટ્રીય પ્રચલનો અને ચલણો પણ નોંધવામાં આવ્યા છે. ચોક્કસપણે, તે યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI)થી સ્વતંત્ર હોવી જોઈએ અને તેની પાસે તેણે નિયંત્રણમાં રાખવાની સત્તા હોવી જોઈએ.